Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. - *levende mennesker har fortjent referanser og denne biografien er helt uten.*

**Tom Stalsberg** (født 1957) er en norsk journalist og forfatter. Han er journalist i Dagbladets kulturavdeling med ansvar for Ideer og essays. Han ble fast ansatt i Dagbladet i 1990, men hadde da allerede vært tilknyttet avisen siden 1985. 

Han ble i sin ungdom kalt «Stabbe» på Eidsvoll, der han i oppveksten spilte fotball for Eidsvold IF og Bøn FK. Han startet platebutikken *Platekjelleren* og var med på å stifte *Eidsvold Rock- og Bluesklubb*. Stalsberg startet opp som korrekturleser i Eidsvold Blad, og jobbet som fotograf i fagbladet Fotografi. Han er utdannet ved Norsk Journalisthøgskole (1985–1987). I tillegg er han utdannet som teknisk tegner og har jobbet på oljeplattformer i Nordsjøen.. 

Stalsberg har siden 1999 skrevet i spalten «Bakrommet», der han serverer uhøytidelige kommentarer til hendelser på og utenfor fotballbanen. Han var også fast leverandør til spalten «På Kornet» i Dagbladet, der han ofte tok for seg det noe anarkistiske foreningslivet i bydelen Fagerborg i Oslo.

Stalsberg var Dagbladets korrespondent i Storbritannia i perioden 1999 til 2002.

### Lyrikk

Han debuterte som lyriker i 1998 med ei samling om Manchester United (på nynorsk) og fulgte i 2009 opp med *The Electric Blue Café - ørretbrev fra undergrunnsvegetasjonen* (Aschehoug forlag). Han var redaktør av fotballmagasinet FireFireTo (FourFourTwo) 2006-2007. 

Stalsberg har skrevet dikt sammen med Lars Saabye Christensen. Sammen har de utgitt *Min Buick er lastet med* (2012) og *Men Buicken står her fremdeles* (2010) med bilder av Lars Eivind Bones. Sammen med Saabye Christensen og musikerne Knut Reiersrud og Stian Carstensen har de siden 2010 gjennomført ca. 130 konserter i hele Norge, inklusiv en arbeidsplassturné for AOF til 25 arbeidsplasser og engasjement for Vestfold fylkeskommunes kulturseilas med 24 konserter på arbeidsplasser i Vestfold. Høsten 2012 gjennomførte de også en turné med *Buicken* i USA til de seks norske sjømannskirkene der. Kvartetten har arbeidet med både musikk, foto og poesi. Forfatter Kjartan Fløgstad har også medvirket på turneene med *Buicken*. 

Stalsberg opptrer også med dikt og musikk sammen med forfatter Levi Henriksen og bandet The Men They Couldn't Shave. Sammen med forfatter Levi Henriksen og gitarist Morten Andreassen er Stalsberg med i en trio som framfører musikk og dikt. 

Stalsberg har i de siste åra[*når?*] hatt ansvaret for Poesitoget til Lillehammer i forbindelse med Norsk Litteraturfestival. Poesitoget arrangeres som et samarbeid mellom Dagbladet, NSB og litteraturfestivalen.

### Moderator og programleder

Han har også vært programleder i forbindelse med arrangementet, Bok i sentrum, Litteraturfestivalen på Lillehammer, "bokbad" på diverse bibliotek og blant annet *LITTERÆR SALONG med skruknotter* i Litteraturhuset i Oslo.

### Biografier, quiz-bøker m.v.

Stalsberg har skrevet *Født med ski på beina* (2012), som er et forsøk på en småmorsom håndbok i kunsten å gå sakte på ski. Har også utgitt bøkene om fotballspillerne Ronaldo og Ole Gunnar Solskjær på Kagge forlag. Han debuterte som forfatter i 1998 med fotballdiktsamlinga *United - tversoverpasninger frå ein rød djevel*, som ble oversatt til nynorsk av Ragnar Hovland (Samlaget) og samme år en bok om kaffens historie sammen med illustratør Rita Endestad (Stenersen forlag).

Han har i tillegg skrevet flere quizbøker om rock, sport, kultur og generelle tema.

Bibliografi
-----------

* 2015: *all right, himmelen* (dikt, aschehoug forlag): med egne fotografier, mobiltatt, manipulert via snapseed.
* 2014: *1814 - spørsmål om norsk historie* – medforfatter: Fredrik Wandrup (Font forlag)
* 2014: *VM I FOTBALL 2014* - fotball-VM sett fra Brasil, Uruguay, Argentina, Tyskland, Danmark, England og Norge – medforfattere: Dag Solstad, Jon Michelet og Morten Pedersen (Cappelen Damm)
* 2014: *KRIMQUIZ* - 1500 spørsmål om kriminallitteratur, film og musikk – medforfatter: Fredrik Wandrup (Aschehoug forlag)
* 2013:- *Saabye Soiré Seksti*, jubileumsantologi i anledning Lars Saabye Christensens sekstiårsdag. Bidragsytere i antologien: Vigdis Hjort, Frode Grytten, Pedro C. Alvarez, Nils Øivind Haagensen, Kjartan Fløgstad, Kolbein Falkeid, Tove Nilsen, Johan Harstad, Kåre Bulie, Fredrik Wandrup, Charlotte Jørgensen, Eva Grøner, Per Glad, Gro Dahle, Tom Stalsberg, Lars Eivind Bones (foto) (Cappelen Damm)
* 2013: *Ungdom: Jakten på Messi* – medforfatter: Ruben Espinoza Stalsberg (Kagge forlag)
* 2012: *Min Buick er lastet med; dikt og fargefotografier* – medforfatter: Lars Saabye Christensen, fotograf: Lars Eivind Bones, gjestelyrikere: Kjartan Fløgstad og Frode Grytten. ISBN 9788203351600
* 2012: *Født med ski på beina* (prosa) ISBN 9788279005476 (Pantagruel forlag)
* 2012: *Quiz på hytta og Familiequiz* ISBN 9788202371296
* 2011: *Tom Martinsen*, fotobok med essay skrevet av Stalsberg og andre forfattere (Font Forlag)
* 2011: *Ice Floe, new and selected poems, circumpolar poetry*, diktantologi – redaktører: Shannon Gramse & Sarah Kirk (University of Alaska Press)
* 2011: *Fortellingen om Ole Gunnar Solskjær* – medforfatter: Ruben Espinoza Stalsberg ISBN 9788248910671 (Kagge forlag)
* 2011: *Norwegian Wood 1992-2011* ISBN 9788280712295 (Dinamo forlag)
* 2010: *Fortellingen om Cristiano Ronaldo; fattiggutten som ble verdens beste fotballspiller* – medforfatter: Ruben Espinoza Stalsberg ISBN 9788248909972 (Kagge forlag)
* 2010: *Men Buicken står her fremdeles* – medforfatter: Lars Saabye Christensen, fotograf: Lars Eivind Bones ISBN 9788203195730 (Aschehoug forlag)
* 2010: *Men Buicken står her fremdeles* (lydbok) – sammen med Lars Saabye Christensen, musikk: Knut Reiersrud og Stian Carstensen (Lydbokforlaget).
* 2009: *The electric blue café* (diktsamling) ISBN 9788203194733 (Aschehoug forlag)
* 2005: *To esler i Blackpool; en fotballreise i de lavere divisjoner* ISBN 9788204105219
* 2003: *Kulturquiz* (Damm forlag)
* 2003: *Bestselgerquiz* (Kagge forlag)
* 2000: *Sportquiz* (Kagge forlag)
* 2000: *Rockquiz* (Kagge forlag)
* 1998: *United - lyriske feilpasningar frå ein raud djevel - fotballdikt* (Det Norske Samlaget)
* 1998: *Kaffens historie* – illustratør: Rita Endestad (Stenersen forlag).

Diskografi
----------

* Raga Rockers-hyllest: *Sannhet på boks – en hyllest til Raga Rockers* (2015)
* Vamp: *Populas* (2015)
* Buicken: *Vi priser veiene* (2018)

Referanser
----------

1. ↑  Stalsberg, Tom (8. februar 2019). «Arkivglimt». *Dagbladet*. s. 72. «Så var arkivglimt på en litt større og bedre plass her på selveste den beste sistesiden. Vår ringe og noble og flott petitspalte, På Kornet, er dessverre borte fra papir, vi lyser derfor fred over petitjournalistikken. Men, bi litt: På Kornet vil leve nå og da på Db.no.»

Eksterne lenker
---------------

* cappelendamm.no: Tom Stalsberg Arkivert 14. november 2013 hos Wayback Machine.
* eub.no Kjeft som fortjent[*død lenke*]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |


[[Kategori:Fødsler i 1957]